**Everwood** je televízny seriál USA. Dej sa odohráva v malom meste Everwood, Colorado.

Dej
---

### Séria 1

Doktor Andy Brown, úspešný neurochirurg, opúšťa Manhattan a prichádza spolu so svojimi deťmi 9 ročnou dcérou Deliou a 15 ročným synom Ephramom do mestečka Everwood. Evewood si vybral kvôli jeho mŕtvej manželke, ktorá mala silné puto s týmto mestom. Mnohé dejové línie budú o konfliktoch s novým prostredím a novými ľuďmi. Doktor Brown, nazývaný Andy, sa musí vyrovnať nielen so stratou svojej manželky, ale aj s úlohou jediného rodiča. V Everwoode býva miestny doktor Harol Abbott, s ktorým má skôr nepriateľský vzťah. Počiatočné nezhody sa však postupne menia na priateľský súperenie medzi nimi. Ephram, ktorý prechádza ťažkým obdobím puberty, sa zamiluje do Abbottovej dcéry Amy Abbottovej.   

Dejovú líniu dopĺňa Colin Hart, Amynin priateľ a najlepší kamarát jej brata Brighta, ktorý je už dlhší čas po autonehode v kóme. Amy vidí v príchode Andyho príležitosť na to, aby ho vyliečil. Tlačí na Eframa, ktorý sa stal za ten čas jej najlepším kamarátom, aby presvedčil otca, aby zachránil Colina. Andy neochotne súhlasí.
Neskôr, Bright, ktorý tvrdil, že sa na tu autonehodu nepamätá, prizná, že on riadil auto. Stalo sa to presne vtedy, keď sa Andymu podaril úspešne operovať Colina a Colin sa prebral. 
Medzitým príde do Everwoodu na návštevu k Brownomcom ich stará mama a Efram sa rozhodne spolu s ňou odísť do New Yorku.Počas oslavi Ediných narodenín sa Ephram a Andy strašne pohádajú. Andy nesúhlasí, aby šiel Ephram bývať do New Yorku. Ako sa hádajú Bright Abbott náhle skolaboval. Potrebuje odstrániť slepé črevo, no kvôli snehu na ceste je jeho prevoz do nemocnice nemožný. Jediný spôsob ako zachrániť jeho život je ho operovať priamo v dome Brownovcov. Podarí sa mu to a Ephram sa rozhodne ostať "doma" v Everwoode.  

Colin Hart sa vráti do školy, no stratil veľkú časť svojich spomienok. Vrátane tých o Amy. Cíti veľký tlak z toho, že sa musí vrátiť do starých koľají. Spriatelí sa s Ephramom, pretože ten jediný ho nepoznal pred autonehodou a nesnaží sa ho "vrátiť späť". U Amy sa začínajú prehlbovať city k Ephramovi, ktorý prežíva neúspešný vzťah s Colinovou sestrou Laynie.   

Krátko na to sa Colin začne správať emocionálne a násilnícky. Ephram sa snaží všetkých presvedčiť o Colinovej zmene, no Amy verí, že Eprham len na nich žiarli a Colin je pod veľkým stresom. Nechce mu veriť ani Bright, ktorý je frustrovaný z jeho kamarátstva z Colinom. No jeho otec Andy mu verí a porozpráva sa o tom s jeho rodičmi. Tí sú však šťastní, že Colin žije a nechcú mu uveriť. Náhle Colin skolabuje a počas druhej operácie sa vyskytnú problémy...

### Séria 2

Séria 2 začína Colinovou smrťou. Celé mesto Everwood obviňuje Andyho z jeho smrti, nechodia sa dať k nemu vyšetriť a ľudia sa vyhýbajú jeho deťom. 
Andy si však stojí za svojím rozhodnutím. Vysvitlo, že mohol zachrániť Colinov život za cenu toho, že bude celý život mentálne a psychicky narušený. Colin to vedel a Andy mu musel sľúbiť, ži ho nenechá žiť takým spôsobom – radšej si vyvolil smrť.  

Amy je zronená Colinovou smrťou, trpí depresiami a veľmi trpí. Ide na liečenie, kde strene Tommyho, drogovo závislého chlapca, s ktorým si vytvorí viac než kamarátsky vzťah. Harold jej kúpi auto s túžbou trošku ju povzbudiť. Amy sa však naďalej trápi a je vyhodená zo školy. Rose povie Heroldovi, že ju rozmaznáva a kým sa Emy nespamätá a nebude dodržiavať pravidlá, nechce ju mať pod svojou strechou. Tak sa Amy presťahuje k svojej babke Edne. Raz ju Tommy vezme na neviazanú párty, kde po vypití fľašky s vodou označenou ako GHB začne mať halucinácie. Zdá sa jej, že vidí Colina ktorý jej povie, aby ho už nechala tak a žila si vlastným životom. Amy táto halucinácia vydesí a vráti sa späť do reality. Vidí, že Tommy vypil celý zvyšok fľaštičky označenou GHB a predávkoval sa. Amy je vyplašená, nevie, čo má robiť a rýchlo zavolá svojho otca Herolda. Tommymu sa nahoniec nič nestalo, no Amy ho po tomto incidente nechá. Vráti sa naspäť k svojim rodičom, začne sa lepšie správať a jej nálada sa zlepší.   

Ephram sa medzičasom zamiloval do Madison Kellner, 20 ročnej študentky, ktorú si najal Andy na stráženie Delie. Po úvodných nedorozumeniach stráca s ňou panenstvo.  

Druhá séria ma niekoľko ďalších dejových línii. Andy sa zamiluje do doktorky Lindy Abbottovej, Heroldovej sestry, ktorá pôsobila ako doktorka v Afrike. Rozruch nastáva po odhalení, že je HIV pozitívna. Herold kvôli tomu stratí svoje povinné zdravotné poistenie a nemôže ďalej vykonávať svoju prácu. Linda odchádza z mesta a tým sa končí jej románik s Andym. Andy ponúkne Heroldovi miesto partnera v jeho lekárskej ordinácii, čo Herold neochotne prijme.  

Nina sa rozvádza so svojím teplým manželom a získa opatrovnícke právo na svojho syna.  

Osamelý Bright odpúšťa Ephramovi a stávajú sa dobrými priateľmi.  

Ephram stále udržiava s Medison polo-priateľský vzťah. Po nepoknom Eframovom správaní ho Medison nechá. No po čase zistí, že s čaká dieťa. Ide za Andym, ktorý nechce zmariť talent svojho syna skorým otcovstvom (ktoré by podľa neho nezvládol) a zaplatí Madison, aby nič Ephramovi nehovorila.  

Ephram sa rozhodol zúčastniť sa letného programu na prestížnej Juilliardskej hudobnej škole. Amy ho však požiada, aby zostal v Everwoode a tak mohli zistiť, čo k sebe naozaj cítia. Ephram sa nevie rozhodnúť, čí ísť do New Yorku alebo ostať s Amy. Nakoniec sa však rozhodne pre Juilliard. Amy ide na 10 dní spolu s ním do Manhattnu a po návrate domov udržujú spolu vzťah na diaľku.

### Séria 3

Úvodné scény tretej séria ukazujú doktora Browna, ktorý dostal list od Maddison. Tá už viac nechce klamať a preto ukončuje všetky klamstvá s Andym. Presťahuje sa do Denveru ale neprezradí mu svoje úmysly s dieťatkom. Andy zvažuje povedať Ephramovi celú pravdu, no doktor Abbot mu to vyhovorí pre Amyne a Ephramove dobro.   

Ephram sa vráti z letného kurzu na Julliarde. Nemá dobré správy, nepodarilo sa mu dosiahnuť svoje ciele a preto sa rozhodne o to usilovnejšie cvičiť. S Amy si užíva nový rozmer ich vzťahu. 
K Nine sa nasťahuje veľmi hanblivé dievča Hannah, ktoré tvrdí, že jej rodičia cestujú po Hongkongu. Neskôr sa ukáže, že jej otec je v pokročilom štádiu nevyliečiteľnej Huntingtonovej choroby a Hannah prišla do Everwoodu preto, aby nevidela svojho otca zomierať. Za pomoci Amy, Ephrama, Brighta a Dr. Abbotta sa dáva aj ona na túto chorobu testovať, no výsledok je negatívny.   
 
Amy sa po rozhovore s Ephramom a Hannah rozhodne vyspať s Ephramom. Plánujú utiecť spolu do Abbotovej chaty pri jazere. No v tú "osudnú" noc sa Amy vyľaká a zmení svoj názor. Ephram je trpezlivý a hovorí, že mu to nevadí. Akoklvek, Amy si to ráno znova rozmyslí a nakoniec s ním stráca panenstvo. Okolo Vianoc presvedčí Bright Ephramma, aby sa šli spolu pozrieť na koncert Meddisoninej kapely. Oklame Amy, keď jej povie, kam ide. Maddison tam nebola, no Ephram sa cíti vinný za to, že klamal Amy, až sa jej nakoniec prizná. Tá je z toho nešťastná a vyčíta mu, že kým sa on opäť venoval naplno klavíru, ona sa musela vzdať všetkých svojich aktivít, len aby mohla byť s ním. Ephram uzná svoju vinu a sľúbi, že si na ich vzťahu nájde viac času a všetko sa urovná.  

Bright Abbotta zamestná jeho mama na Country Clerkskom úrade. Tam ho jedna žena obviní zo sexuálneho obťažovania. Nechce si priznať svoju vinu a vznikne z toho riadna žaloba. Jeho matka si uvedomí, že Bright nemá žiadnu úctu voči ženám. Vyhodí ho z práce, ale najhorší trest je preň sklamanie mamy. Bright sa z toho poučí sa rozhodne sa byť čestným mužom.   

Asi v tom čase sa do mesta nasťahuje nový doktor Jake Hartman, ktorého majú aj Andy aj Harold veľmi radi kvôli jeho húževnatému elánu. Usadí sa v starej kancelárii doktora Abotta. Nina si s ním začne romantický vzťah, no cíti isté sympatie aj ku Andymu.  

Na Julliarde sa konajú skúšky, na ktoré sa Ephram zapísal. Ide preto spolu s otcom do New Yorku, kde sa náhodou stretáva s Madison. Tá mu povie celú pravdu o ich dieťati, no nepoviem mu o tom, že Andy to po celý čas vedel. Dieťa zverila do adoptívnej rodiny v Kalifornii. Keď Ephram poviem o tehotenstve Andymu, Andy sa mu prizná, že o tom celý čas vedel a že zaplatil MAddison, aby mu o tom nepovedala. Ephram sa veľmi nahnevá, nejde na skúšky na Julliard a vráti sa naspäť do Everwoodu. Povie o tom Amy (Amy o tom vedela už dávnejšie, pretože jej to povedal jej otec) a tá sa mu rozhodne pomôcť lokalizovať jeho dieťa. Celá záležitosť sa im vymkne spod kontroly a vedie k rozpadu ich vzťahu.   

Rose diagnostikovali rakovinový tumor na chrbtici a musí podstupovať zo začiatku neúspešnú chemoterapiu. Neochotne, ale predsa sa Andy rozhodne nádor vyoperovať. Herold je po celý čas rozhnevaný, no operácia sa podarila a Rose sa pomaly uzdravuje.   

Ephram, stále znechutený klamstvom svojho otca aj Maddison, sa rozhodne skončiť školu a cestovať po Európe. Predá svoj klavír aj s celou výbavou, aby si mohol dovoliť kúpiť letenku do Londýna. Zatiaľ sa Amy podarí skončiť školu a je úspešne prijatá na Princetown Univerzitu.   

Jake si spolu s Ninou založí reštauráciu na mieste, kde predtým pracovala Nina ako čašníčka. Preruší všetky kontakty s Los Angeles, kde predtým pôsobil.   

Hanna si našla priateľa Tophera, s ktorým sa už aj rozchádza, pretože ako vraví, nie je medzi nimi žiadna chémia a zaľúbila sa do Brighta. Bright sa rozhodne skúsiť s ňou vzťah.
Adny zvažuje novú pracovnú príležitosť v Chicagu, Harold ho však presvedčí ostať v Everwoode. Amy sa rozhodla neisť na prvý semster do Princetownu, aby sa mohla starať o svoju chorú mamu. Záverečné scény patria Andymu, ktorý sa odhodlá vyjadriť svoje city k Nine a navrhne jej vážny vzťah. 

### Séria 4

4 séria začína Ednou a jej manželom Irvingom plánujúcich slávnosť obnovenia ich manželského sľubu. Rose sa zotavuje z ťažkej choroby a Jake sa presťahoval k Nine. Bright začal študovať druhý ročník na Everwoodskej univerzite. Presťahoval sa do vlastného bytu spolu s Reidom, študentom medicíny. Ephram sa na prosby svojej sestry Delie vráti z Európy a zúčstní sa na konci Edninej slávnosti.   

Po Ephramovom návrate mu Andy navrhne, aby zostal bývať u nich doma s tým, že mu nezaplatí iný prenájom. Ephram povie Andymu, aby sa ospravedlnil za podmienky, ktoré musí Meddison znášať a že mu dlhuje všetko, čo chce. Ich vzťah ostáva stále napätý. Andy nechce, aby sa vzťah medzi Ephramom a Deliou narušil, preto mu ponúkne 50 $ za každú večeru, ktorú u nich strávi. Začne navštevovať spolu s Brightom prvý ročník na Everwoodskej univerzite a začne s ním bývať ako tretí podnájomník. Aby si zarobil peniaze, začne dávať hodiny klavíru Kyle Hunterovi, talentovanému no vzdorovitému chlapcovi. Na prípade tohto chlapca vidí, čo všetko on spôsoboval svojmu otcovi a ich vzťah sa začína zlepšovať.   
 
Amy sa zahľadí do Reida, občas spolu chodia na rande. Na spoločnej stanovačke spolu s Abbotovcami Ephram prizná pravý dôvod svojho návratu – stále ľúbi Amy. Bright sa na druhej strane prizná, že sa chce rozísť s Hannah kvôli tomu, že neuznáva sex pred svadbou.
Po tejto stanovačke poprosí Ephram Reida, aby nechodil von s Amy. Ten sa stiahne a tak nechá Ephramovi miesto, aby s ňou mohol znova vybudovať svoje priateľstvo. Jednu noc po dlhom učení sa spolu vyspia. Neskôr jej dá ako vianočný darček pohľadnice z Európy, ktoré boli určené preň a ktoré jej nikdy neposlal. Zoberie si ich domov, aby si ich mohla prečítať a zistí, ako sa Ephram za ten čas veľmi zmenil. Nechce sa s ním dať znova dokopy, pretože sa snaží vybudovať si vlastnú identitu.   

Herold a Rose spolu prekonávajú jej chorobu. Tá kvôli svojej chorobe stratila miesto starostky Everwoodu a cíti sa byť nepotrebná. Po návrate z Afriky mu povie, že by si chcela adoptovať dieťatko.   

Nine a Jakeovi sa darí s ich novou reštauráciou. Pomenovali je "Sam", po jej synovi. Jake sa nanešťastie začne chovať skratovo a podráždene. Po tom, ako sa v Los Angeles zraní jeho kamarát, sa zrúti. Odhalí sa, že sa lieči z drogovej závislosti. Nina, ktorej sa nakoniec prizná, ho vyhodí z domu a svoj žiaľ si vyplakáva u Andyho.   
 
V tej dobe Irv dopisuje svoju knihu fiktívne založenú na jeho zážitkoch z Everwoodu. Po jej vydaní má kniha obrovský úspech.   

Bright naďalej chodí z Hannah. Jej otec zomrel a Hannina mama jej dáva možnosť výberu, či sa chce vrátiť späť domov, alebo chce ostať v Everwoode. Rozhodne sa zostať. Bright je veľmi rád, no je znepokojený jej nízkym sebavedomím – raz ju zamkne v kúpeľni a núti ju pozrieť sa do zrkadla, aby videla, aká je v skutočnosti krásna. Hannah urobí ďalší krok v ich vzťahu a zavolá ho, aby sa šiel spolu s ňou osprchovať.   

Ephram sa dozvedel, že jeho starý učiteľ klavíra Will Cleveland zomrel. Na kare je predstavený celej jeho rodine ako jeho najlepší žiak. Tí ho presvedšia, aby na pamiatku Willa zahral niečo na klavíry. Počas hrania sa znova zaľúbi do klavíra a hudby, znova si kúpi svoj starý klavír a pomáha Kyleovi pripraviť sa na Juilliard. Ten je stále náladový a ťažko sa s ním vychádza. Ephram často navštevuje Andyho, aby sa s ním poradil, ako sa má k chovať.
Ephram sa mu snaží pomôcť aj v sociálnej sfére, pretože Kyle je medzi spolužiakmi outsider a je považovaný za čudáka. Úspešne ho trénuje na Juilliard. Po stretnutí s koncertným klaviristom sa rozhodne študovať hudobnú výchovu na Amynej univerzite. Ba čo viac, zatelefonuje Maddison a ospravedlní sa za svoje výbušné právanie.   

Po tom, čo skúšal preraziť rukou kus dreva, si Bright zlomí ruku. Zatiaľ čo on nosí sadru, Hannah ho rozmaznáva ako dieťa. To sa mu nepáči a majú menšie nezhody. Hannah sa kvôli tomu trápi. Aj Bright je nešťastný, ide si vypiť a pritom stretáva starú známu Adu, atraktívnu blondínku, ktorá mu raz predala falošný občiansky preukaz. Po pár spoločných pohárikov piva sa spolu vyspia. Ephram to zistí, no Bright sa za žiadnu cenu nechce priznať Hannah. Ephram s tým nesúhlasí a prestanú sa spolu rozprávať. Amy sa to dozvie od Ephrama a nalieha na Brighta, aby to Hannah povedal. Ak to neurobí on, povie jej to ona. Pod nátlakom jej to nakoniec povie. Hannah je z toho veľmi zronená a rozíde sa s ním. Povie mu, že ho nechce v živote vidieť ani ako kamaráta.   

Reid nezvláda školu a ako poslednú záchranu sa rozhodne podvádzať na skúškach. Prichytia ho a je vyhodený zo školy. Tvári sa, že je všetko v poriadku no jedno ráno ho Ephram nájde v kúpeľni predávkovaného práškami na spanie. Ephram sa za to cíti vinný, že nezbadal žiadne príznaky. Po uzdravení sa Reid znova tvári, že je všetko v absolútnom poriadku. Pozve Amy na rande. Amy mu povie, že sa poučila z Colinovej smrti a že by sa mal vyrovnať zo všetkým, čo ho dohnalo k spáchaniu samovraždy. Reid sa rozhodne vrátiť späť k svojej mame aby sa úplne vyzdravel.   
 
Heroldova a Rosina adopcia sa blíži ku koncu keď sa odhalí, že Herold klamal pri vyplňovaní prihlášok na adopciu ohľadom jej rakoviny. Preto stratia možnosť adoptovať si dieťa a obaja sú veľmi nešťastní. Rose sa vytvorí na chrbte modrina a je presvedčená, že sa jej rakovina vrátila. V rovnakom čase oslavuje Bright 21 narodeniny. Na oslave, ešte stále smútiaci za Hannah, to prehnal s alkoholom a spadne cez sklenené okno. Zraní si pri tom hlavu a musí byť rýchlo hospitalizovaný v nemocnici. Tam povie Rose Heroldovi o svojom podozrení a ten ju uistí, že je všetko v poriadku. Našťastie sa Rose aj Bright úspešne vyzdravia. 
Haroldova schizofrenická pacientka, ktorej zomrel manžel, nezvláda výchovu svojho bábätka, nechá ho pred jeho dvermi a odíde. Po tom, ako sa ju snažia neúspešne vypátrať, Herold a Rose požiadajú o jej opatrovnícke právo.   
 
Po návrate Irva z jeho prezentačného turné si kúpi spolu s manželkou Ednou karavan a cestujú spolu po krajine. No Irv dostal srdcový infarkt, skolaboval a umrel. Edna sa snaží správať normálne s tým, že si nechce priznať, že ju Irvova smrť premohla. Po konfrontácii z Heroldom to nakoniec prizná. Herold s Rose ju pozvú bývať k nim domov do prerobenej hosťovskej izby.   
 
Nina odpustí Jakovi jeho klamstvo a dovolí mu vrátiť sa spať k nej domov. Spolu podstupujú uzdravovací program. V Everwoode Založí protidrogovú a protialkoholickú skupinu. Jeho starý priatelia v Los Angeles ho podporujú, no chcú, aby sa vrátil späť do LA. Jake sa spýta Niny, či by šla spolu s ním. Tá súhlasí a predá svoj dom. Andy, vidiac, že stráca Ninu, kúpi zásnubný prsteň. Ukáže ho Ephramovi s vysvetlením, že chce vyjadriť dvoje city no nechce ju požiadať o ruku. Na Irvovom pohrebe povie Ephram Nine o tom prsteni. Nina to povie Hannah, ktorá ju presvedčí, aby sa šla naň pozrieť. Hannah ho v zmätku nechá vo svojej izbe, kde ho nájde Jake. Ten to vykričí Nine aj Andymu, po čom Nina priznáva, že to pre ňu nič neznamená. Jake si na letisku uvedomí, že nechce byť s niekým, kto si je tak neistý svojimi citmi a nasadá do lietadla sám. Nina skončí u Brownovcov, pretože jej dom bol už predaný. 
Andy letí späť do New Yorku, kde sa naposledy rozlúčil so svojou nebohou ženou a požiada Ninu o ruku. Tá s radosťou súhlasí.   
 
Po tomto všetkom sa Hannah a Bright rozhodnú byť opäť kamarátmi, no už nechcú znova oživiť ich priateľstvo. Hannah dostáva štipendium na Notre Dome a ostáva v Everwoode. Osud ich vzťahu ostáva otvorený.   
 
Ephram počas lepenia plagátov hľadajúcich podnájomníka stretáva Amy. Delia ju pozve na jej Bar micva a tam si uvedomí, že Ephrama stále miluje. Je plná pochýb a nevie, akou cestou mu to má najlepšie povedať. Spomenie si na moment, ktorý spoločne strávili na festivale krátko po jeho príchode do Everwoodu. Za pomoci svojej mamy objedná ruské kolo, ktoré pristaví pred jeho bytom. Prizná, že všetky ich problémy boli jej vinou a poprosí o druhú šancu. Ephram, ktorý miluje Amy odo dňa, kedy sa prvýkrát stretli, ostáva spolu s ňou.   
 
Séria končí záberom Ephramom a Amy, ktorých priateľstvo sa premenilo na dospelý a zrelý vzťah.

Série
-----

| Séria | Pôvodne vysielané |
| --- | --- |
| Premiéra série USA  | Finále série USA  |
|  | 1 | 16. september 2002 | 2003 |
|  | 2 | 15. september 2003 | 2004 |
|  | 3 | 13. september 2004 | 2005 |
|  | 4 | 29. september 2005 | 2006 |
|

Soundtrack
----------

1. "Lonely People" – Jars of Clay
2. "Trouble" – Kristin Hersh
3. "These Days (Jackson Browne song)" – Griffin House
4. "Only Living Boy in New York" – David Mead
5. "Summer Breeze" – Jason Mraz
6. "Father and Son" – Leigh Nash
7. "The Harder They Come" – Guster
8. "Don't Be Shy" – Travis
9. "Operator (That's Not The Way It Feels)" – Toby Lightman
10. "The First Time Ever I Saw Your Face" – Stereophonics
11. "Cathedrals" – Jump Little Children
12. "Main Title Theme for Everwood" – Blake Neely
13. "A Love Song" – Treat Williams (Bonusová pesnička)

Referencie
----------

Externé odkazy
--------------

* Everwood na IMDb.com